अस्पताल में इलाज करवाने आई महिला का पर्स चोरी
सेक्टर-6के जनरल अस्पताल में महिला को अपना इलाज करवाना उस वक्त महंगा पड़ गया, जब वह चेकअप के लिए कार्ड बनवाने के लिए रजिस्ट्रेशन काउंटर पर खड़ी थी। इस दौरान महिला से करीब 15 हजार रुपए चोरी हो गए। थेड़ी देर बाद महिला को पता चला कि उसके पास से 15 हजार रुपए चोरी हो गए हैं। घटना के तुरंत बाद महिला ने स्थानीय पुलिस चौकी में शिकायत दी। महिला कालका निवासी है और यहां वह अपने मायके आई हुई थी। उन्होंने बताया कि उनकी तबियत भी कुछ हल्की खराब थी, इसलिए उन्होंने सोचा कि अस्पातल में चैकअप ही करवा लूं। लेकिन उन्हें नहीं पता था कि यहां उनके करीब 15 हजार रुपए चोरी हो जाएंगे। वहीं, अस्पताल में यह कोई पहली चोरी की वारदात नहीं है, इससे पहले भी अस्पताल में कई बार चोरियां हो चुकी है।
12 दिसंबर को भी अस्पताल में एडमिट मरीज के डॉक्यूमेंट्स चोरी हो चुके थे। मरीज अस्पताल में पिछले कई दिनों से एडमिट था। लेकिन जब मरीज की छुट्टी होने लगी तो उसने देखा की उनके डॉक्यूमेंट्स ही चोरी हो गए। मरीज के परिजनों ने पुलिस को बताया था कि यहां अस्पताल में वो पिछले कई दिनों से थे, जिसके चलते जरूरत के हिसाब के कुछ जरूरी दस्तावेज और कैश लेकर आए थे, लेकिन जब छुट्टी हुई, तो देखा कि उनका लिफाफा यहां है ही नहीं हैं। इस लिफाफे में करीब हजार रुपए कैश और जरूरी दस्तावेज थे। इतना ही नहीं, अस्पताल में सीसीयू में अकसर मरीजों के जूते अन्य सामान चोरी होता रहता है। कई बार तो यहां स्टाफ का भी सामान चोरी हो चुका है।
hin_Deva hin_Deva hin_Deva